कंवर ग्रेवाल को पहचान लेने पर बोले- उतार दो; सिंगर ने 500 रुपए देकर कहा- दूध पी लेना
Punjabi Famous Sufi Singer Kanwar Grewal's Car Attacked by Robbers on Fagwara-Goraya Highway पंजाब के फेमस सूफी सिंगर कंवर ग्रेवाल की गाड़ी में फगवाड़ा-गोराया के बीच हाईवे पर पांच लुटेरे बैठ गए। लेकिन जब उन्होंने गाड़ी में देखा कि आगे बैठा बाबा कंवर ग्रेवाल है तो कहने लगे कि उन्हें नीचे उतार दो।
पंजाब के फेमस सूफी सिंगर कंवर ग्रेवाल की गाड़ी में फगवाड़ा-गोराया के बीच हाईवे पर पांच लुटेरे बैठ गए। लेकिन जब उन्होंने गाड़ी में देखा कि आगे बैठा बाबा कंवर ग्रेवाल है तो कहने लगे कि उन्हें नीचे उतार दो।
जब कंवर ग्रेवाल ने उतरने की वजह पूछी तो बोले- वह तो लुटेरे हैं वारदात करने के लिए निकले हैं। आप हमें उतार दो और जाओ। इसके बाद कंवर ग्रेवाल ने उन्हें 500 रुपए दिए और कहा कि दूध पी लेना। यह किस्सा खुद कंवर ग्रेवाल ने एक अपने एक कार्यक्रम के दौरान सुनाया। कंवर ग्रेवाल ने कहा कि वह अमृतसर से वापस जा रहे थे। इसी दौरान यह घटनाक्रम हुआ।
आज तो अच्छा मौका है मारो गोली 
कंवर ग्रेवाल ने कहा कि जब गाड़ी में श्लोक सुनते हुए चल रहे थे तो अचानक फगवाड़ा-गोराया के बीच पांच युवकों ने उसकी गाड़ी को हाथ दिया। उन्होंने गाड़ी रोक ली। पांचों लोग गाड़ी में बैठ गए। गाड़ी में बैठने के बाद उन्होंने उसे पहचान लिया कि यह तो कंवर ग्रेवाल है। इसके बाद उन्होंने गाड़ी रोकने के लिए कहा। कंवर ने कहा कि इतनी जल्दी क्या हो गया अभी तो आप गाड़ी में बैठे हैं।
इस पर एक ने कहा कि वह लुटेरे हैं। कंवर ने बताया कि मैंने लुटेरों से कहा कि इससे अच्छा मौका तो आपको फिर मिलेगा ही नहीं। मारो गोली मुझे, गोली मार कर लूट लो। लेकिन वह उन्हें देखक कर पूरी तरह से शर्मसार हो गए। उन्होंने कहा कि मरना-जीना सब ऊपर वाले के हाथ में हैं। यदि उनकी मौत उनके हाथों लिखी होती तो वह उन्हें मार देते।